|  |
| --- |
| **Alenia C-27J Spartan** |
|  |
| AC-27J lėktuvai bus gaminami iš C-27J Spartan lėktuvų |
|  |
| Tipas | artilerijos lėktuvas |
| Gamintojas | Alenia Aeronautica ir L-3 Communications |
| Būsena | kuriamas, prototipo stadija |
| Pagrindiniai naudotojai | JAV karinės oro pajėgos |
| Variantai | C-27A Spartan, C-27J Spartan |

**Alenia AC-27J** – projektuojamas lengvasis artilerijos lėktuvas (angl. *gunship*), kurį buvo numatyta naudoti JAV Karinių oro pajėgų Specialiųjų operacijų daliniuose. Tai transporto lėktuvo Alenia C-27J Spartan ginkluotas variantas su kai kuriais kitais pakeitimais. Šiuo metu AC-27J kūrimas yra prototipo stadijoje.

Planuota AC-27J lėktuvais pakeisti AC-130 artilerijos lėktuvus. 2009 m. programa pristabdyta dėl finansavimo trūkumo.

2010 m. Australijos KOP taip pat planavo įsigyti artilerijos lėktuvų AC-27J.

Kūrimas
-------

AC-27J kuriamas tam, kad pakeistų senstančius, plačiai naudotus AC-130.  
AC-27J varomas dviejų Rolls-Royce turbosraigtinių variklių. Šiuos lėktuvus numatoma apginkluoti:

* 30 ar 40 milimetrų kalibro patrankomis,
* padidinto tikslumo nuotoliniais ginklais, pvz. Northrop Grumman gaminamomis Viper Strike bombomis.

Numatoma, kad AC-27J bus daugiafunkcė platforma, aprūpinta sukiojamosiomis videokamermis, tinkama išlaipinimo ir žmonių paėmimo operacijoms bei palaikymui ugnimi iš oro.

AFSOC (A*ir Force Special Operations Command*) planuoja įsigyti 16 AC-27J lėktuvų, pirmąjį turėtų gauti 2011 finansiniais metais. Po to kiekvienais metais (2012–2015 m.) bus gaunama po 2 lėktuvus, nors tiekimas gali būti ir paspartintas.

Lengvojo artilerijos lėktuvo idėja, žinoma kaip *AC-XX*, dabar visiškai tapatinama su būsimais AC-27J. Šie lėktuvai numatomi vadinti *Stinger II* (pagal AC-119K Stinger.

Vienas C-27A lėktuvas, 1999 m. sausio 11 d. nurašytas ir saugotas AMARC, 2008 m. spalio mėn. buvo paimtas iš saugyklos ir pervarytas į Eglino KOP bazę Floridoje. Ten KOP Tyrimų laboratorija tiria galimybę lėktuve įrengti 30 ir 40 mm patrankas. Lėktuvas buvo parengtas 2008 m. gruodžio mėn.

Nebuvo paskelbta, kurią eskadrilę ketino apginkluoti AC-27J ar kurioje AFSOC bazėje šie lėktuvai bazuosis – *Hurlburt Field* (šiaurės vakarų Florida) ar *Cannon* KOP bazėje (Naujoji Meksika).

2009 m. gegužės mėn. programa buvo sustabdyta, nes buvo planuotas bendras 40 C-27 lėktuvų pirkimas, bendrai finansuojamas JAV armijos ir karinių oro pajėgų. Sausumos kariuomenė šiam pirkiniui 2010 finansiniais metais negavo finansavimo. Vietoje šio lėktuvo Oro pajėgų Specialiųjų operacijų vadovybė priėmė sprendimą toliau naudoti artilerijos lėktuvus, perdarytus iš Lockheed C-130.

AC-27J techninės charakteristikos
---------------------------------

|  |  |
| --- | --- |
| Tipas |  |
| Ekipažas | neskelbta |
| Keleivinės vietos |  |
| Ilgis | 22,7 m |
| Aukštis | 9,6 m |
| Sparnų ilgis | 28,7 m |
| Sparnų tipas |  |
| Sparnų kampas |  |
| Sparnų plotas | 82 m² |
| Tuščioji masė | 17 000 kg |
| Pilnoji masė | 31 800 kg |
| Maksimali masė |  |
| Variklis (-iai) | 2 Rolls-Royce AE2100-D2A (turbosraigtiniai) |
| Traukos jėga | 3 460 kW (vieno) |
| Kreiserinis greitis |  |
| Didžiausias greitis | 602 km/h |
| Mach |  |
| Skrydžio aukštis |  |
| Didžiausias aukštis | 6 140 m |
| Skrydžio nuotolis | 4 260 km, 1 852 km (su maks. kroviniu) |
| Kovinis skrydžio nuotolis |  |
| Kilimo greitis |  |
| Kuro atsargos |  |
| krydžio trukmė |  |

  

* Talpa: neskelbta
* Krovinys: 11 500 kg
* Didž. nusileidimo masė: 27 500 kg
* Kreiserinis greitis: 583 km/h
* Pervarymo nuotolis: 5 926 km

Šaltiniai
---------

1. 1 2  Schanz, Marc V. „Filling the Gunship Gap", Air Force magazine, 18 August 2008.
2. ↑  [ News
from the AC-119 Gunship Association]
3. ↑  Subject: ADBR (Dec 2010) suggests a scaled back Land 17 acquisition opens up a space for C-27J gunships. In: *Australia Discussion Board*
4. ↑  AFSOC GETS OK TO BUY 16 AC-27 GUNSHIPS, InsideDefense, Marcus Weisgerber, 17 October 2008.
5. ↑   AFA-08: AC-27J Stinger II name revealed, Stephen Trimble Flight Global blog
6. ↑   Archyvuota kopija 2009-02-01 iš Wayback Machine projekto.
7. ↑  LaGrone, Sam „AFSOC plan for C-27s takes nosedive", Air Force Times, 4 May 2009.
8. ↑  LaGrone, Sam „AFSOC fills gunship gap with C-130s". Air Force Times, 14 May 2009.
9. ↑  „Gunship Worries". Air Force magazine, July 2009.

Nuorodos
--------

* AC-27 J, The Medium Stinger Archyvuota kopija 2011-05-07 iš Wayback Machine projekto.

|  |  |
| --- | --- |
|  | **Vikiteka: AC-27J** – vaizdinė ir garsinė medžiaga  |